# *Projekts*

Jelgavas novada dome

**LĒMUMS**

Jelgavā

2024.gada Nr.

**Par nekustamā īpašuma nodošanu atsavināšanai izsolē (Mākonīši, Zaļenieku pagasts)**

Izvērtējot Jelgavas novada pašvaldībā 2024.gada 28. februārī saņemto Zaļenieku pagasta pārvaldes vadītāja Aivara Brikmaņa iesniegumu (reģ. Nr.JNP/2-17.4/24/3) ar ierosinājumu atsavināt pašvaldībai piederošu nekustamo īpašumu “Mākonīši”, Zaļenieku pagastā, Jelgavas novadā, konstatēts:

1. nekustamais īpašums ar kadastra Nr.54960070137, “Mākonīši”, Zaļenieku pagastā Jelgavas novadāsastāv no neapbūvētas zemes vienības 0,1827 ha platībā ar kadastra apzīmējumu 54960070137;
2. īpašuma tiesības nostiprinātas Zemgales rajona tiesas Zaļenieku pagasta zemesgrāmatā uz Jelgavas novada pašvaldības vārda 2024.gada 28. februārī;
3. zemes vienība nav iznomāta;
4. nekustamais īpašums nav nepieciešams Jelgavas novada pašvaldības iestādēm pašvaldības funkciju nodrošināšanai;
5. ar Pašvaldības mantas novērtēšanas, aprites un atsavināšanas komisijas 2024. gada 19. marta lēmumu (sēdes protokols Nr.4) jautājums par nekustamā īpašuma atsavināšanu izsolē virzīts izskatīšanai domes sēdē.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta pirmās daļas 1.punktu, 3.panta otro daļu, 4.panta pirmo daļu, 5.panta pirmo daļu un piekto daļu, Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 11.punkta 11.5.apakšpunktu un Pašvaldības mantas novērtēšanas, aprites un atsavināšanas komisijas 2024. gada 19. marta lēmumu (sēdes protokols Nr.4), Jelgavas novada dome **nolemj:**

1. Noteikt, ka nekustamais īpašums ar kadastra Nr. 54960070137, “Mākonīši”, Zaļenieku pagastā Jelgavas novadā nav nepieciešams Jelgavas novada pašvaldības funkciju nodrošināšanai.
2. Atsavināt nekustamo īpašumu ar kadastra Nr. 54960070137, “Mākonīši”, Zaļenieku pagastā Jelgavas novadā, kas sastāv no neapbūvētas zemes vienības 0,1827 ha platībā ar kadastra apzīmējumu 54960070137, pārdodot to elektroniskā izsolē.
3. Uzdot Jelgavas novada Īpašuma pārvaldei organizēt nekustamā īpašuma novērtēšanu.

Domes priekšsēdētāja pienākumu izpildītāja I.Vītola

Zanda Alksne, 28601621